Diari Oficial de la Generalitat Valenciana


Sumari del DOGV 5191, del 03-02-2006 (2006/859)

RESOLUCIÓ de 7 de desembre de 2005, del conseller de Territori i Habitatge, per la qual s'aprova definitivament la modificació puntual del Pla General d'Ordenació Urbana d'Utiel, Parc de Camions.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5191

Data del DOGV
:   03-02-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/859


Data del document
:   07-12-2005

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Utiel
    * pla d'urbanisme

RESOLUCIÓ de 7 de desembre de 2005, del conseller de Territori i Habitatge, per la qual s'aprova definitivament la modificació puntual del Pla General d'Ordenació Urbana d'Utiel, Parc de Camions. [2006/A859]  
Vist el procediment seguit en l'expedient relatiu a la modificació puntual del Pla general d'ordenació urbana d'Utiel, Parc de Camions, i de conformitat amb els següents  
Antecedents de fet  
1. El projecte es va sotmetre a informació pública, mitjançant un acord del Ple municipal en sessió celebrada el dia 28 de novembre de 2002, en el periòdic Las Provincias de 27 de desembre de 2002, i, en el Diari Oficial de la Generalitat Valenciana número 4.422 de 21 de gener de 2003. Després del pertinent període d'exposició pública, en el qual no es van presentar al·legacions, el va aprovar provisionalment el mateix òrgan en data 27 de febrer de 2003. Aquest document va obtindre informes favorables del Ministeri de Foment, Demarcació de Carreteres, de la Direcció General d'Obres Públiques. Divisió de Carreteres. Al seu torn, la Conselleria de Cultura emet un informe on assenyala que en les proximitats de la zona afectada per la modificació, es troba el jaciment arqueològic inclòs en l'Inventari de Jaciments Arqueològics de la Comunitat Valenciana denominat El Estrecho, per la qual cosa s'han d'adoptar les oportunes mesures cautelars, i, si és el cas, de protecció i conservació de la Llei 4/1998, del patrimoni cultural valencià.  
L'esmentat expedient va ser objecte d'un informe de la Comissió Territorial d'Urbanisme el 23 de juny de 2003, on s'acorda suspendre la dita modificació fins que es concrete la nova qualificació del sòl que es detrau del sistema general SG-7 i, es justifique si es modifica la qualificació de la zona verda de l'antic pla parcial Sant Agustí.  
2. Posteriorment, l'Ajuntament realitza un nou document, el projecte del qual es va sotmetre a informació pública, mitjançant un acord del Ple Municipal, en sessió celebrada el dia 27 de maig de 2004, en el periòdic El Mundo de 5 de juliol de 2004, i en el Diari Oficial de la Generalitat Valenciana número 4.792, de 7 de juliol de 2004. Després del pertinent període d'exposició pública, en el qual no es van presentar al·legacions, es va aprovar provisionalment pel mateix òrgan en data 4 de novembre de 2004.  
3. El projecte consta de memòria informativa i justificativa, plànols d'informació i plànol d'ordenació.  
4. En data 25 de novembre de 2004, es van sol·licitar informes dels organismes següents:  
. -Conselleria d'Infraestructures i Transport. Divisió de Carreteres.   
. -Ministeri de Foment. Demarcació de Carreteres.  
-. Conselleria d'Infraestructures i Transport. Direcció General de Transports.  
Fins al moment, la Direcció General d'Obres Publiques, la Divisió de Carreteres i la Direcció General de Transports, Ports i Costes han emés informes favorables.  
5. Utiel compta amb Pla General d'Ordenació Urbana aprovat definitivament per la Comissió Territorial d'Urbanisme de València amb data 27 de gener de 1987.  
Amb data 25 de maig de 2000, el conseller d'Obres Públiques, Urbanisme i Transports va aprovar la modificació número 5 sobre el sistema general 7 d'Utiel, que consisteix en el trasllat d'una franja de zona verda de 2.381 metres quadrats des de la seua ubicació actual, que es desqualifica, a un altre punt confrontant pel sud-oest, de 5.700 metres quadrats, que no estava qualificat. La superfície alliberada es qualificava com a sòl urbà VF. Servei Urbà de Carreteres, igual que la zona on s'inserix, s'acompanya de les seues ordenances.  
6. La Comissió Territorial d'Urbanisme de València, en la sessió celebrada el 2 de juny de 2005, va acordar emetre un informe favorable sobre l'expedient relatiu a la modificació puntual del Pla General d'Ordenació Urbana d'Utiel, Parc de Camions, i s'eleva al conseller de Territori i Habitatge l'expedient per a la seua aprovació definitiva, previ dictamen del Consell Jurídic Consultiu de la Comunitat Valenciana.  
7. Aquesta Conselleria va sol·licitar el corresponent dictamen del Consell Jurídic Consultiu de la Comunitat Valenciana d'acord amb el que establix l'article 10.8.e de la Llei 10/1994, de 19 de desembre, de la Generalitat Valenciana, de creació del Consell Jurídic Consultiu de la Comunitat Valenciana.   
El Consell Jurídic Consultiu de la Comunitat Valenciana ha emés un dictamen sobre el present expedient, en data 10 de novembre de 2005, en el qual es conclou que la modificació puntual del Pla General d'Ordenació Urbana d'Utiel, Parc de Camions, és conforme amb l'ordenament jurídic.  
Fonaments de dret  
1. La tramitació ha sigut correcta, conforme al que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (d'ara endavant, LRAU).  
2. La documentació està completa, a l'efecte del compliment del que ha preceptuat l'article 27 de la LRAU.  
3. L'objecte de la modificació és la creació d'un parc de camions de titularitat pública en uns terrenys actualment qualificats com a SG-7 (afectant una part d'aquest), i la totalitat de la zona verda del polígon industrial El Tollo, implantant en una zona pròxima, sense qualificació actual, la part del SG-7 i la zona verda necessàries per a compensar la seua pèrdua  
Per a això, es desqualifiquen part d'aquests terrenys, concretament en una superfície de 8.520 metres quadrats, qualificant-los com a sòl dotacional compatible per a l'ús del parc de camions, la resta de la zona verda es manté en una superfície de 3.190 metres quadrats.  
El nou sòl dotacional de 8.520 m2 s'unix al confrontant, formant una parcel·la dotacional amb destinació a parc de camions de 14.200 metres quadrats.   
Paral·lelament, es qualifica com a zona verda de nova creació una superfície de 8.937 metres quadrats, en una zona d'afecció de la denominada carretera nacional III Madrid . València.  
L'actuació té com a finalitat dotar el municipi d'un parc de camions, es justifica la seua necessitat.  
3. El Ministeri de Foment, en data 18 de juny de 2003, ha emés un informe de caràcter favorable en relació amb la ubicació de la nova zona verda proposada, i ha acusat la recepció que la qualificació del sòl corresponent al Parc de Maquinària del Ministeri de Foment continua sent Zona VB Institucional i de Serveis, s'entén que la dita qualificació aconseguix els habitatges situats en aquest Parc de Maquinària, com també la zona de recollida de materials. Els nous projectes, aprovats provisionalment per l'Ajuntament en data 4 de novembre de 2004, no varien el que ja va informar el Ministeri de Foment en el seu moment, tal com assenyala l'informe d'aquest organisme de data 24 de maig de 2005.  
4. En data 25 de juny de 2003, la Conselleria de Cultura i Educació emet un informe, on assenyala que en les proximitats de la zona afectada per la modificació puntual es troba el jaciment arqueològic, inclòs en l'Inventari de Jaciments Arqueològics de la Comunitat Valenciana, El Estrecho, per la qual cosa, davant de la possibilitat d'aparició de restes, com a conseqüència de les obres d'urbanització o instal·lacions que es puguen derivar de la present modificació puntual, s'han d'adoptar les oportunes mesures cautelars, i, si és el cas, de protecció i conservació segons el que disposa el títol III de la Llei 4/1998, d'11 de juny, del Patrimoni Cultural Valencià. En concret, en cas d'aparició de restes de cultura material antiga, han de suspendre's immediatament els treballs i comunicar, immediatament, la troballa a la Direcció General de Patrimoni Artístic conforme al que establix l'article 63 de la Llei 4/1998, del Patrimoni Cultural Valencià.   
5. S'observa que els nous projectes presentats, encara que diligenciats, no es troben visats pel col·legi corresponent. Sobre aquest aspecte cal assenyalar que hi ha molta jurisprudència que establix que l'exigència del visat només existix quan es tracta de projectes tècnics necessaris per a l'atorgament de llicència, però no quan es tracta d'instruments de planejament urbanístics (Sentència del Tribunal Suprem de 27 de juliol de 2001, Aranzadi 8324).   
6. Després d'advertir que es produïxen alteracions a sòls amb qualificació de zona verda, consta en l'expedient tant l'informe favorable del conseller de Territori i Habitatge en exercici de les funcions pròpies del Consell Superior d'Urbanisme, en aplicació de la disposició transitòria novena de la LRAU, de conformitat amb l'article 55.4 de la LRAU, com el dictamen favorable del Consell Jurídic Consultiu de la Comunitat Valenciana conforme requerix l'article 10.8.e de la Llei 10/1994, de 19 de desembre, del Consell Jurídic Consultiu.  
7. El conseller de Territori i Habitatge és l'òrgan competent per a resoldre sobre l'aprovació definitiva dels instruments de planejament, de conformitat amb el que establix l'article 6.e del Reglament dels Òrgans Urbanístics de la Generalitat Valenciana, aprovat per Decret 201/2003 de 3 d'octubre, del Consell de la Generalitat.  
Vistos els preceptes legals citats i la resta de general i de pertinent aplicació, conforme a l'Acord de la Comissió Informativa de la Comissió Territorial d'Urbanisme de València i conforme al dictamen del Consell Jurídic Consultiu de la Comunitat Valenciana, resolc:  
Aprovar definitivament la modificació puntual del Pla General d'Ordenació urbana d'Utiel, Parc de Camions.   
Contra la present resolució, que posa fi a la via administrativa, es pot interposar un recurs potestatiu de reposició en el termini d'un mes, davant del conseller de Territori i Habitatge, o bé un recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà a la notificació o publicació d'aquesta, de conformitat amb el que preveu l'article 13.4 del Decret 201/2003, de 3 d'octubre, del Consell de la Generalitat, pel qual s'aprova el Reglament d'Òrgans Urbanístics de la Generalitat, i article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que puga exercir qualsevol altre recurs que es crega oportú.  
València, 7 de desembre de 2005.. El conseller de Territori i Habitatge: Rafael Blasco Castany.